Z A P I S N I K

8. sjednice Školskog odbora Gimnazije „Matija Mesić“ održane 27. siječnja 2022. godine s početkom u 12,30 sati u zgradi Gimnazije.

Prisutni članovi:

Andrijana Nemet-Kosijer, predstavnica Nastavničkog vijeća

Kornelija Šebalj, predstavnica Radničkog vijeća

Jasmina Beljan, predstavnica osnivača

Anita Holub, predstavnica osnivača

Mirta Matanić, predstavnica Nastavničkog vijeća

Odsutni: Anita Štivić, predstavnica osnivača

 Robert Marić, predstavnik Vijeća roditelja

Ostali prisutni: Lucija Brnić, ravnateljica, Irena Zmaić Čarapina, voditeljica računovodstva i Gorana Lavrenčič, tajnica

Predsjednica Školskog odbora, Andrijana Nemet-Kosijer, utvrđuje da sjednici prisustvuje većina članova i da sjednica može započeti.

DNEVNI RED

1. Usvajanje zapisnika 7. sjednice Školskog odbora

2. Razmatranje i usvajanje Financijskog izvješća za period 1.1. do 31.12.2021. god.

3. Prijedlog plana potrošnje vlastitih prihoda za razdoblje 1.1. - 31. 12. 2021.

4. Donošenje odluke o pokretanju postupka jednostavne nabave za opremanje

 praktikuma kemije

5. Razno

Dnevni red jednoglasno je usvojen.

Ad.1.

Zapisnik 7. sjednice Školskog odbora usvojen je jednoglasno.

Ad.2.

Irena Zmaić Čarapina, voditeljica računovodstva, podnijela je detaljno izvješće o financijama za proteklu kalendarsku godinu. Izvješće je pratilo stavku po stavku iz obrasca koje je popunila, tako da su članovi mogli lakše pratiti. Nije bilo potrebe za daljnjim razmatranjem te je predsjednica Školskog odbora dala Izvješće na usvajanje.

Na temelju izvješća jednoglasno je donesena

ODLUKA

1. Usvaja se Financijsko izvješće Gimnazije „Matija Mesić“, Slavonski Brod

 za period od 1. siječnja do 31. prosinca 2021. godine.

2. Odluka stupa na snagu danom donošenja.

Ad.3.

Ravnateljica je predstavila plan potrošnje za proteklu godinu.

Nakon obrazloženja jednoglasno je donesena

O D L U K A

o korištenju vlastitih prihoda za razdoblje

 od 1.1. do 31.12. 2021. godine

1**.** Zbog epidemioloških mjera i preporuka za sprečavanje prijenosa bolesti COVID-19, u razdoblju od 01.01.2021.-31.12.2021. godine ostvareni su vlastiti prihodi od najma školskog prostora u iznosu 420,00 kn, stoga se planira potrošnja prethodno naplaćenih prihoda za sljedeće namjene:

* Plaće za zaposlene – dežurstva subotom – 3.873,42 kn;
* ostali nespomenuti rashodi poslovanja – tipkovnica – 162,50 kn;
* reprezentacija – poklon učenicima – 1.874,03 kn;
* računala i računalna oprema – kupnja računala – 8.287,50 kn;
* dodatna ulaganja na postrojenjima i opremi – nadogradnja računala radi poboljšanja performansi prilikom provođenja nastave – 9.567,00 kn
* sitni inventar – stolice – 21.006,73 kn.

Ukupna potrošnja u 2021. godini iznosi 44.771,18 kn.

2. Odluka stupa na snagu danom donošenja.

Ad.4.

Ravnateljica je pojasnila što se planira nabaviti od opreme za praktikum kemije i predstavila okvirni troškovnik. Prethodno je sve već dogovoreno u Županiji.

Na temelju predloženog jednoglasno je donesena

ODLUKA

o pokretanju postupka jednostavne nabave

1. Ovom odlukom pokreće se postupak jednostavne nabave procijenjene vrijednosti veće od 20.000,00 kuna bez PDV- a.
2. Predmet nabave je opremanje praktikuma kemije u Gimnaziji “Matija Mesić”, Slavonski Brod.
3. Procijenjena vrijednost nabave iznosi: 153.000,00 kn bez PDV-a.
4. Sredstva za nabavu iz točke 3. osigurana su od strane osnivača škole Brodsko-posavske županije.
5. Pripremu i postupak jednostavne nabave provodi povjerenstvo od najmanje tri člana koje imenuje ravnateljica.
6. Odluka se dostavlja osnivaču škole Brodsko-posavskoj županiji radi dobivanja suglasnosti sukladno članku 57. Statuta Gimnazije “Matija Mesić”, Slavonski Brod.
7. Odluka stupa na snagu danom donošenja.

Ad.5.

Nije bilo rasprave niti prijedloga pod ovom točkom.

Sastanak završio u 13 sati.

Zapisnik napisala: Predsjednica Školskog odbora:

Kornelija Šebalj, prof. mr.sc. Andrijana Nemet-Kosijer